open-index/open-wikipedia-markdown huggingface dataset:
Manuel Márquez Sterling

**Manuel Márquez Sterling** (oik. **Carlos Manuel Agustin Márquez Sterling y Loret de Mola**; 28. elokuuta 1872 – 9. joulukuuta 1934) oli kuubalainen diplomaatti ja yhdeksäs Kuuban presidentti muutaman tunnin ajan 18. tammikuuta 1934.

Sterling oli asianajaja, ja Kuuban Meksikon suurlähettiläs sekä myöhemmin Yhdysvaltain suurlähettiläs. Hän oli naimisissa serkkunsa, Mercedes Márquez Sterling y Ziburon kanssa. Sterling'n sisarenpoika oli Carlos Márquez Sterling.

Sterling pelasi myös shakkia, ja hän pääsi 16.–17. sijalle Pariisissa vuonna 1900 järjestetyssä shakkiturnauksessa, jonka Emanuel Lasker voitti.

## Lähteet
* 
* 
* 
*
Scott Cityn rautatieasema

**Scott Cityn rautatieasema** on rautatieliikennepaikka Scottin piirikunnassa sijaitsevassa Scott Cityn kaupungissa Kansasissa, Yhdysvalloissa. Nykyisin liikennepaikan liikennettä hoitaa Kansas and Oklahoma Railroad.

Alun perin Scott Cityssä on ollut kaksi rautatieasemaa. Atchison, Topeka and Santa Fe Railway rakensi oman rautatielinjansa Great Bendistä Scott Cityn kautta Garden Cityyn. Rautatie ristesi Missouri Pacific Railwayn omistaman rautatien kanssa kahdesti: ensimmäisen kerran Scott Cityn itäpuolella, ja toisen kerran Scott Cityn keskustassa, jossa ATSF:n itä-länsisuuntainen ratalinjaus kääntyi 90&nbsp;astetta kohti etelää. Molemmilla rautatieyhtiöillä oli kaupungissa myös omat asemarakennukset.

## ATSF:n asemarakennus
Atchison, Topeka and Santa Fe Railway rakensi kaupunkiin oman yksikerroksisen puisen asemarakennuksen. Tyypiltään rakennus oli samanlainen kuin useat Santa Fen sivurataosille rakentamat rautatieasemat. 1950–1960-luvulla asemarakennukseen tehtiin rakenteellisia muutoksia, jolloin se muun muassa vuorattiin asbestilevyin ja liikenteenohjaajan toimistolle tyypillinen erkkeri purettiin. Myöhemmin liikenteen vähentyessä asemarakennus kävi tarpeettomaksi, jolloin rautatieyhtiö myi sen yksityiselle, joka siirrätti aseman autotallikseen noin 13 kilometrin päähän pohjoiseen alkuperäiseltä paikaltaan.

## MoPacin asemarakennus
Missouri Pacific Railwayn asemarakennus palveli itä-länsisuuntaisen, MoPacin omistaman rataosan, nykyisen Hoisington Subdivisionin liikennettä. Yksikerroksinen puinen asemarakennus on edelleen alkuperäisellä paikallaan.

## Lähteet

## Aiheesta muualla
* Santa Fe Surviving Depots: Kansas
Pateniemen lukio

**Pateniemen lukio** oli Oulussa vuosina 1964–2023 toiminut lukio. Kevätlukukauden 1994 loppuun asti se toimi Pateniemen kaupunginosassa ja syyslukukaudesta 1994 alkaen Rajakylän koulun tiloissa. Syyslukukauden 2023 alusta lukien Pateniemen lukio ja Merikosken lukio yhdistyivät Raksilan lukioksi.
 
Pateniemen lukiossa opiskeli noin 250 opiskelijaa. Keskiarvoraja keväällä 2022 oli 7,92.
## Historia
Pateniemen lukio perustettiin yksityiseksi kouluksi vuonna 1964 (Pateniemen yhteiskoulu), Pateniemen yhteiskoulun kannatusyhdistyksen toimesta. Alueella toimi tuolloin Pateniemen saha, joka oli suuri työllistäjä ja alueen kehittäjä. Saha-alue on nyt merenranta-alue Pateniemenranta, johon on kaavoitettu asunnot jopa 3&nbsp;000 asukkaalle. Vuonna 1994 Pateniemen lukio siirtyi Rajakylään tilanpuutteen vuoksi.
Vuonna 2012 Pateniemen lukio sijoittui sijalle 109. STT-lehtikuvan teettämässä suuressa lukiovertailussa, jossa tutkittiin opiskelijoiden menestystä ylioppilaskirjoituksissa verrattuna peruskoulun päättötodistuksen arvosanoihin. Ainoastaan oululaisista lukioista Svenska Privatskolan i Uleåborg menestyi paremmin. Vuonna 2019 syksyllä samassa vertailussa Pateniemen lukio sijoittui Pohjois-Pohjanmaan lukioista sijalle 7.

## Toiminta
Pateniemen lukion koulurakennus on valmistunut vuonna 1977, ja sen on suunnitellut arkkitehti Risto Harju. Samassa rakennuksessa on myös Rajakylän koulu. Pateniemen lukiolla on yksi Oulun suurimmista liikuntasaleista. Sali peruskorjattiin lukuvuonna 2018–2019. Liikuntaa varten lähistöllä on myös Talvikkipuisto ja sitä ympäröivä pururata.

Lukion lähellä on palveluja, esimerkiksi Rajakylän kirjasto ja nuorisotalo "nuokkari", joka on tarkoitettu lähinnä alakoululaisille. 

## Yleistä tietoa

Lukiossa oli 75 minuutin oppitunnit ja lukuvuodessa oli viisi jaksoa. Ruokalan nimeksi valittiin oppilaiden äänestyksessä Ruiskukkahovi vuonna 2004. Ruoat valmisti Oulun serviisi.  Lukion luokkatiloja korjattiin ja ajanmukaistettiin vastaamaan nykyajan lukio-opiskelua. Lukio järjesti erilaisia retkikursseja (esim. vaelluskurssi, kulttuurimatkakurssi, Hailuoto-retkikurssi) ja lukiossa pystyi suorittamaan kuvataiteen lukiodiplomin.

## Rehtorit
*Seija Lähdesmäki (1974-1986)
*Teuvo Väisänen (1986–2006)
*Sakari Ansamaa (2006–2010)
*Auvo Huotari (2010–2023)

## Lähteet

## Aiheesta muualla
*Pateniemen lukion kotisivu – 19.1.2022 arkistoitu versio (archive.org)
Toimivalta

**Toimivalta** tarkoittaa oikeudellista valtaa päättää jostain asiasta. 

Toimivaltaa voivat käyttää julkiset viranomaiset lain nojalla tai yksityiset henkilöt lain tai valtuutuksen nojalla. *Toimivalta* käsitteenä esiintyy sekä Suomen julkisoikeudessa että sopimusoikeudessa.

## Toimivalta julkisoikeudessa
**Toimivalta** on valtion, kunnan, seurakunnan tai muun julkisyhteisön toimielimen tai viranomaisen oikeudellinen valta päättää jostakin asiasta. Kunnan toimivaltaa nimitetään usein toimialaksi. Toimivaltaa on kolmea eri muotoa, alueellinen, asiallinen ja asteellinen.

### Alueellinen toimivalta
Alueellinen toimivalta tarkoittaa viranomaisen oikeutta käyttää julkista valtaansa tietyllä maantieteellisellä alueella, virka-alueella. Valtion alue pitää usein jakaa maantieteellisen laajuuden vuoksi piireiksi. Siksi esimerkiksi Suomi on jaettu usean tuomioistuimen tuomiopiiriksi. Alueellisesti toimivaltaisesta tuomioistuimesta käytetään usein nimityksiä laillinen tuomioistuin ja oikeuspaikka.

### Asiallinen toimivalta
Asiallinen toimivalta tarkoittaa viranomaiselle käsiteltäväksi määrättyjä asioita. Toinen viranomainen ei saa käsitellä toiselle viranomaiselle kuuluvia asioita. Suomessa esimerkiksi merioikeus- ja patenttioikeusasiat on keskitetty tiettyihin käräjäoikeuksiin ja hovioikeus toimii ensimmäisenä oikeusasteena käräjäoikeuksien tuomareita koskevissa syyteasioissa.

### Asteellinen toimivalta
Asteellinen toimivalta on kyseessä silloin, kun eri viranomaisilla on alueellinen ja asiallinen toimivalta yhtä aikaa samassa asiassa. Tällöin eri viranomaiset ovat hierarkiassa toinen toistaan ylempänä. Ylemmän viranomaisen ottaessa asian käsiteltäväkseen ei alempi saa asiassa toimia. Tuomioistuimien osalta asteellinen toimivalta tarkoittaa, että ylempi saa käsitellä asiaa vasta alemman tekemän ratkaisun jälkeen. 

Tuomioistuimen asiallista ja asteellista toimivaltaa koskevat oikeuspaikkasäännökset ovat ehdottomia. Riita-asioissa sen sijaan voidaan alueellisesti toimivaltainen tuomioistuin päättää asianosaisten tekemällä oikeuspaikkasopimuksella.

## Toimivalta sopimusoikeudessa

**Toimivalta** sopimusoikeudessa määrittää sitä, kuinka laaja oikeus sitoumusten tekemiseen henkilöllä on toisen puolesta. Sopimusoikeudessa toimivalta liittyy toisen edustamiseen tai toimeksiantojen suorittamiseen.

## Lähteet
Bergön vaakuna

**Bergön kunnanvaakuna** on saanut aiheensa Bergön sijainnista sekä sen asukkaiden elinkeinosta. Hylje viittaa sekä kunnan saaristolaisluonteeseen että hylkeenpyynnin vanhaan merkitykseen asukkaiden toimeentulossa.

Vaakunan on suunnitellut Gustaf von Numers, ja se vahvistettiin käyttöön 29. elokuuta 1962. Vaakunan selitys on ”punaisessa kentässä kultainen hylje, jonka selkä on kaartunut vasemmalle”. Vaakuna muuttui epäviralliseksi kotiseutuvaakunaksi 1973 Bergön liityttyä osaksi Maalahden kuntaa.

## Lähteet
*
Kalos kagathos

**Kalos kagathos** (; ”kaunis ja hyvä”, ”jalo ja hyvä”), joskus *kalokagathos* () tai *kalos kai agathos* (), on antiikin kreikkalaisessa kirjallisuudessa esiintyvä sanonta, jolla viitataan hyvään kansalaiseen. Sen voidaan nähdä vastaavaan myöhempää ajatusta herrasmiehestä (*gentleman*).

Sanonta koostuu kahdesta adjektiivista, *kalos* (, ”kaunis”) ja *agathos* (, ”hyvä”; josta  on krasis sanan  , ”ja”, kanssa). Sanasta johdettu subjektiivi on *kalokagathia* ().

## Osat
### ''Kalos''

Adjektiivi  sisältää merkityksiä, joita vastaavat suomen kielen sanat ”kaunis”, ”komea”, ”hyvä”, ”jalo”, ”kunnianarvoisa” ja ”ylevä”. Sanasta käytetään yleisimmin tätä maskuliinimuotoa, mutta sitä voitiin käyttää yhtä hyvin myös naisista (feminiinimuodossa ). Sana saattoi kuvata myös eläimiä tai elottomia kohteita: ne olivat *kalos* silloin, jos ne olivat hyviä käyttötarkoituksessaan.

Platon käytti teoksessaan *[[Valtio (Platon)|Valtio]]* termiä  (neutrimuoto) pyrkiessään määrittelemään hyvän ideaa &mdash; vaikkakin dialogin päähenkilö Sokrates sanoo, ettei hän ymmärrä täysin tätä ideaa.

### ''Agathos''

Adjektiiviin  ei liittynyt erityisiä fyysisiä tai esteettisiä mielleyhtymiä. Se kuvasi ennen kaikkea henkilön rohkeutta ja moraalia. Klassisella kaudella termi oli saanut poliittisia merkityksiä, ja siihen liittyi ajatus kaupunkivaltion velvollisuudentuntoisesta kansalaisesta.

## Käyttö

Kahden adjektiivin yhteensulautumasta kehittyi antiikin kreikkalaisessa kulttuurissa sanonta, jolla ateenalainen aristokratia viittasi itseensä. Termi esiintyy muun muassa Herodotoksella ja Thukydideellä merkityksessä ”täydellinen herrasmies”. Antiikin kreikkalaisilla filosofeilla, joista monet ensimmäisistä olivat ateenalaisia herrasmiehiä, sanonnasta tuli eettinen termi, joka viittasi miehen ihanteeseen tai täydellistymään, ja kuvasi ”täydellistä luonnetta”. *Kalos kagathos* oli täydellinen mies, sellaisena kuin miehen tuli olla. Ilmaisua voitiin käyttää paitsi ihmisestä myös tämän ominaisuuksista ja teoista.

Termin sosiaalisten vivahteiden tavoittamiseksi sen käännökseksi on ehdotettu sellaisia sanoja kuin ”herrasmies” tai ”ritari”. Termin sotilaallista käyttöä vastaamaan on joskus käytetty myös esimerkiksi sanaa ”sotasankari”. Suomennoksissa *kalos kagathos* on käännetty paitsi ”kaunis ja hyvä” myös muun muassa ”kiitettävä ja hyvä”, ”hyvä ja jalo” sekä ”jalosyntyinen”:

## Katso myös

* Arete
* Paideia

## Lähteet

## Kirjallisuutta

* 
*
Kalos

**Kalos** voi viitata seuraaviin:

* *[[Kalos kagathos|kalos kagathos]]* (”kaunis ja hyvä"), hyvää kansalaista tarkoittava käsite antiikin Kreikassa
* ''kalos''-kirjoitus, eräs piirtokirjoitusten tyyppi antiikin Kreikassa
* Kalos, Pokémon-pelin pelialue
Pentti Eronen

**Pentti Eronen** () oli suomalainen jalkapalloilija.

Oikeana laitahyökkääjänä pelannut Eronen edusti koko uransa ajan Helsingin Jalkapalloklubia, jonka edustusjoukkueeseen hän nousi jo 16-vuotiaana. Eronen voitti HJK:ssa Suomen mestaruuden 1936 ja 1938. Maajoukkueessa hän pelasi 15 A-maaottelua, joissa hän teki kolme maalia.

Eronen kuoli talvisodassa Ylä-Sommeen taisteluissa helmikuussa 1940.

## Lähteet
*
Libanonin vaakuna

**Libanonin vaakuna** on Libanonin symboli lipun ja hymnin ohella. Libanon ei ole ottanut vaakunaa virallisesti käyttöön. Erilaisia ​​epävirallisia vaakunoita on kuitenkin käytetty itsenäisyysjulistuksen jälkeen 7. joulukuuta 1943. Yleisimmän variantin vaakunassa on kolme vinoraitaa väreiltään punainen-valkoinen-punainen. Valkoisen raidan keskellä on vihreä libanoninsetriä kuvaava puu. Esimerkiksi Libanonin presidentin sinetti on vaakunan muunnelma. Libanonin armeija käyttää esimerkiksi vaakunan variantteja. 

## Symboliikka
Punaiset osat symboloivat vapaustaisteluissa vuodatettua puhdasta verta. Valkoinen raita puolestaan symboloi rauhaa, sekä Libanonin vuoria peittävää valkoista lunta. Vihreä setripuu on Libanonin maroniittikristittyjen tunnus.

## Lähteet
Joni Saviranta

**Joni Olavi Saviranta** (s. 1984-2023) oli suomalainen nyrkkeilijä. Hän on voittanut nyrkkeilyn Suomen mestaruuden 60 kilogramman sarjassa ja ollut EM-kisaedustajana. Saviranta edusti Järvenpään kehäkarhuja ja kilpaili aktiivisesti vuosina 2000–2004.

17-vuotiaana Saviranta oli käymistään 30 ottelusta voittanut 25. Vuonna 2001 hän oli 57 kg sarjan Suomen kakkonen. Ja seuraavana vuonna hän voitti 60 kg sarjan Suomen mestaruuden.

Huhtikuussa 2017 Etelä-Savon käräjäoikeus tuomitsi Savirannan kahdesta joulukuussa 2016 tapahtuneesta murhan yrityksestä sekä syyskuussa 2016 tapahtuneesta törkeästä pahoinpitelystä 7,5 vuodeksi vankeuteen. Murhan yrityksissä Saviranta oli ampunut liikkuvasta autosta miestä ja naista kohti .44 Magnum -revolverilla. Törkeän pahoinpitelyn uhri oli sama mies kuin murhan yrityksissä. Kaikki rikokset olivat tapahtuneet Savonlinnan Kerimäellä.

## Saavutuksia sarjoissa &minus;57,0 kg / &minus;60,0 kg
*nuorten SM 1. 2001
*miesten SM 1. 2002
*EM- edustus, MM- edustus
*Pyynikki-Turnaus 1.
*Gävle-Turnaus 2.
*TUL-Turnaus 1. 
*Pirkka-Turnaus 1. 
*Tammer-Turnaus 3.
*Maaottelut Suomi–Viro ja Suomi–Tšekki voitto

## Lähteet

* Kehäkarhujen kotisivut
Roraiman lippu

**Roraiman lippu** on Brasilian osavaltion Roraiman symboli. Sen värit symboloivat alueen kasvillisuutta ja cerradosia (vihreä), mineraalirikkauksia (keltainen), rauhaa (valkoinen) ja taivasta (sininen). Punainen viiva symboloi osavaltion lävistävää Päiväntasaajaa. Keltainen tähti on Ison Koiran tähdistön Muliphem, joka symboloi osavaltiota myös Brasilian lipussa.
Sergipen lippu

**Sergipen lippu** on Brasilian osavaltion Sergipen tunnus. Se on jaettu neljään vaakaraitaan väreiltään vihreä-keltainen-vihreä-keltainen. Värit symboloivat osavaltion kuulumista Brasiliaan. Viisi valkoista tähteä sinisellä pohjalla lipun vasemmassa ylänurkassa symboloivat viittä osavaltion jokea, jotka ovat Serjipe, Vaza-Barris, São Francisco, Poxim ja Cotinguiba.
Geopolitiikka

**Geopolitiikka** on politiikantutkimuksen ja poliittisen maantieteen tutkimussuunta, joka tutkii kansainvälistä politiikkaa maantieteestä lähtien. Geopolitiikan mukaan maan ulkopolitiikan määrää maantieteellinen sijainti[1], muut maantieteelliset tekijät, kansalliset liittoutumat, taloudelliset siteet, luonnonvarat, topografia, väestö, itsenäinen taloudellinen kapasiteetti jne.

Geopolitiikka sen perinteisessä merkityksessä on oppi, jonka mukaan maan politiikan ja ulkosuhteiden määräävät fyysiset ominaisuudet ja resurssit (maantieteellinen sijainti, alue, ilmasto, topografia, väestö, luonnonvarat jne.). Samalla geopolitiikka voidaan määritellä tieteeksi, joka käsittelee ja analysoi maantieteellisiä, historiallisia, poliittisia ja muita riippumattomia tekijöitä, jotka vaikuttavat maan strategiseen potentiaaliin. 

## Historia
Geopolitiikka kehittyi 1800-luvun lopulla lähinnä tieteelliseksi perusteluksi imperialismille. Halford Mackinder kehitti 1900-luvulla teoriaa maailmansaarekkeista, jossa valtiot jaettiin merivaltiohin ja mannervaltiohin sekä korostettiin Venäjän hallitseman alueen merkitystä koko maailmalle. Tuolloin Britannia pyrki Japania tukemalla rajoittamaan Venäjän vahvistumisen mahdollisuutta Kaukoidässä. Termin *geopolitiikka* otti käyttöön Uppsalan ja Göteborgin yliopistossa politologiaa opettanut Rudolf Kjellén vuonna 1899.

## Teoriat
Klassiseen geopolitiikkaan liitetyistä käsitteistä ja teorioista mainittakoon maavalta (mannervalta), merivalta, sydänmaa, etupiiri, reunavaltio, sisämaavaltio, harmaa vyöhyke, puskurivaltio, valtion elintila, geopoliittiset suuralueet, dominoteoria ja voimatasapaino.

## Lähteet

## Aiheesta muualla
Tsimljansk

**Tsimljansk** () on kaupunki Rostovin alueella Venäjällä. Se sijaitsee Donin muodostaman Tsimljanskin tekojärven rannalla 236 kilometriä Donin Rostovista koilliseen. Kaupunki on Tsimljanskin piirin keskus. Sen kautta kulkee Morozovskin ja Kuberlen välinen rautatie (Tsimljanskajan asema). Asukkaita on 14&nbsp;800 henkeä (vuonna 2008).

Donin kasakat perustivat Tsimlan (myöhemmin Tsimljanskaja) kylän 1700-luvulla. Vuonna 1950–1952 se siirrettiin Tsimljanskin vesivoimalan tekoaltaan alta nykyiselle paikalleen. Tsimljanskin taajamasta tuli kaupunki vuonna 1961.

Nykyään Tsimljansk on maatalousalueen keskus sekä huomattava rautatie- ja vesiliikenteen solmukohta. Siellä toimii elintarviketeollisuutta ja konepaja. Kaupungin lähellä sijaitsee Tsimljanskin vesivoimala.

## Lähteet
* 

## Aiheesta muualla
* Tsimljanskin piirin sivusto
Aulis Koponen

**Aulis Koponen** () oli suomalainen jalkapalloilija.

Välihyökkääjänä pelannut Koponen edusti koko uransa Helsingin Palloseuraa. Hän voitti HPS:ssa yhteensä kuusi Suomen mestaruutta. Maajoukkueeseen Koponen nousi 18-vuotiaana kesällä 1924. Hän pelasi kaikkiaan 39 A-maaottelua, joissa hän teki 16 maalia. Koposen edellä hänen uransa päättyessä maajoukkueen kaikkien aikojen maalintekijätilastossa oli vain Verner Eklöf, ja vuoden 2019 lopussa Koponen yltää maaleillaan tilastossa jaetulle kahdeksannelle sijalle.

Koponen pelasi Helsingin Palloseurassa myös jääpalloa ja jääkiekkoa. Jääpallon pääsarjatasolla hän pelasi kahdeksan kauden aikana yhteensä 20 ottelua. Jääkiekossa hän pelasi kaudella 1933–1934 kolme ottelua. HPS voitti tuolla kaudella SM-hopeaa.

Koposen veli oli taidemaalari ja pikajuoksija Erkki Koponen.

## Lähteet
* 
* 

### Viitteet
Herra Ylpön perse ja muita kertomuksia

**Herra Ylpön perse ja muita kertomuksia** on Tatu Junnin (s. 1981) satiiristen verkkosarjakuvien kokoelma, joka sisältää vuosina 2004–2007 eri lehdissä ilmestyneitä pilapiirrostyyppisiä *Rockhuora*-sarjakuvia. Sarjakuvassa esitetään koomisessa valossa A. W. Yrjänän ja Jouni Hynysen kaltaisia tunnettuja suomalaisia rockmuusikoita. A. W. Yrjänä ja Kikke Heikkinen ilmoittautuivat sarjan ihailijoiksi, ja heidän myötävaikutuksellaan kirjan julkaisi kulttuuriosuuskunta Lilith vuonna 2007 ensimmäisenä kirjamuotoisena julkaisunaan. 

Kokoomateos sisältää 100 valikoitua ruutua verkkosarjakuvasta. Arvostavia mainoslauseita kirjalle antoivat Jouni Hynynen ja Herra Ylppö. Julkistamistilaisuudessa esiintyi Jarkko Martikainen.

Sarjassa ivailun kohteena ovat muun muassa A. W. Yrjänä, Ville Valo, Samuli Putro, Nightwish, YUP, The 69 Eyes, Eppu Normaali ja teinigootit. Vaikuttajina ovat olleet Juho Juntusen sarjakuvat ja Mauri Kunnaksen ''Nyrok City''. 

## Lähteet
* 

## Aiheesta muualla
* Teos Lilithin sivuilla .
* Hersyviä juttuja lööppien takaa. Aviisi 16/2007.
* Jussi Mäntysaari: Herra Ylpön perse ja muita kertomuksia. Rumba 18/2007.
Aureolus

(**Manius Acilius**?) **Aureolus** (k. 268) oli roomalainen kenraali ja usurpaattori. Hän oli kotoisin vaatimattomista oloista Daakiasta ja palveli keisari Valerianuksen armeijassa. Aureolus kukisti usurpaattori Ingenuuksen kapinan vuonna 260. Gallienuksen aikana hän oli luultavasti komentajana Illyriassa vuosina 261–267, mahdollisesti Rooman armeijan ratsuväen johdossa. Aureolus kukisti usurpaattori Macrianuksen armeijan Illyricumissa vuonna 261, ja vuonna 265 hän osallistui Gallienuksen hyökkäykseen Galliaan, mutta eräässä taistelun vaiheessa hän epäröi tai oli tottelematta käskyjä, jolloin vihollinen pääsi pakoon. Gallienus armahti kuitenkin hänet. Aureolus lähetettiin vuonna 267 Pohjois-Italiaan vartioimaan Alppien solia Gallian keisarikunnan joukkojen hyökkäyksiltä. Vuonna 268 Aureolus nousi kapinaan Gallienusta vastaan ja julistautui keisariksi. Gallienus kuitenkin kukisti Aureoluksen joukot Pons Aureoluksessa ja pakotti nämä perääntymään Mediolanumiin, joka piiritettiin. Syyskuussa 268 Gallienus kuitenkin murhattiin ja Claudius Gothicus nousi keisariksi. Aureolus yritti neuvotella Claudiuksen kanssa, mutta tämä antoi teloittaa Aureoluksen.

## Lähteet
*
*

### Viitteet
Urban Tango

**Urban Tango** on muusikko Pekka Pohjolan soolouran viides studioalbumi ja se julkaistiin vuonna 1982. Albumi sisältää yhden Pohjolan tunnetuimmista kappaleista ”Impun tango”. Albumilla käytetään paljon syntetisaattoreita sekä kitarasyntetisaattoria, joka julkaisuajankohtana oli uutta. Albumilla on Pohjolan levyistä ensi kertaa mukana myös laulajia.

Albumi julkaistiin Suomessa Pekka Pohjolan omalla *Pohjola Records* -levymerkillä vinyylilevynä ja C-kasettina. Albumi julkaistiin myös Saksassa vuonna 1982 ja Yhdysvalloissa vuonna 1983 vinyylilevynä. Vuonna 1994 Rockadillo Records julkaisi albumista ensimmäistä kertaa CD-painoksen. Vuonna 1996 levy julkaistiin Japanissa Belle Antique -levymerkillä CD-painoksena. Vuonna 2010 Suomessa julkaistiin uusi, remasteroitu CD-painos.

## Kappaleet

Kaikki kappaleet säveltänyt ja sovittanut Pekka Pohjola.

### A-puoli
# 
# 

### B-puoli
# 
# 

### CD:n bonusraita
# 

## Kokoonpano
* Pekka Pohjola – basso ja kosketinsoittimet
* Peter Lerche – kitara ja mandoliini (mandoliinisoolo: 3)
* T. T. Oksala – syntetisaattori (Roland) ja kitara (soolo: 1)
* Leevi Leppänen – rummut
* Jussi Liski – kosketinsoittimet

### Solistit
* Kassu Halonen – laulu kappaleessa 4
* Esa Kaartamo – laulu CD-painoksen bonuskappaleessa 5

### Tuotanto
* Pekka Pohjola - tuottaja
* Tom Vuori - tuottaja ja tekniikka (Takomo Studios, Helsinki 1982)
* A. Charpentier - vastaava tuottaja
* Seppo Pietikäinen - kansi
* Pauli Saastamoinen - vuoden 1994 CD-painoksen masterointi (Finnvox) ja vuoden 2010 CD-painoksen remasterointi (Finnvox Studios, Helsinki 2009)
*Risto Vainio - vuoden 1994 CD-painoksen layout
* Aapo Hellman - vuoden 2010 CD-painoksen layout

## Lähteet
Kai Haaskivi

**Kai Olavi Haaskivi** (s. 28. joulukuuta 1955 Lahti) on suomalainen jalkapallovalmentaja ja entinen jalkapalloilija.

Haaskiven pelaajaura alkoi Helsingin Jalkapalloklubissa, kun hän nousi edustusjoukkueen mukaan 1973. Hän pelasi Mestaruussarjassa myös Kiffenissä yhden kauden ennen kuin siirtyi Yhdysvaltoihin 1978. Suomessa hän ehti pelata vain 37 pääsarjaottelua ja voittaa SM-pronssia HJK:ssa 1976. Yhdysvalloissa Haaskiven ensimmäinen seura oli NASL:ssa pelannut Dallas Tornado. Pelattuaan Dallasissa kauden hän siirtyi Houston Hurricaneen. Houstonissa Haaskivi tutustui Pohjois-Amerikassa suosittuun hallijalkapalloon ja otti sen päälajikseen. Hän menestyi uudessa lajissa loistavasti. Haaskivi valittiin muun muassa Major Indoor Soccer Leaguen all stars -joukkueeseen kahdeksan kertaa. Hän pelasi sarjassa vuoteen 1992 asti ollen viimeisinä vuosina Cleveland Crunchissa samalla myös valmentajana.

Haaskivi pelasi Suomen maajoukkueessa 12 maaottelua, joissa hän teki 3 maalia.

Pelaajauran jälkeen Haaskivi toimi muun muassa jalkapalloakatemian johtajana Floridassa, Yhdysvaltojen poikien maajoukkueen apulaisvalmentajana ja Pittsburgh Riverhoundsin päävalmentajana.

Haaskiven isä Olavi Haaskivi oli Suomen Palloliiton koulutuspäällikkö. Haaskiven poika Olli Haaskivi on amerikansuomalainen televisio- ja elokuvanäyttelijä, joka tunnetaan muun muassa Broadwalk Empire -televisiosarjasta.

## Lähteet
* 

### Viitteet
Tšaikovski (kaupunki)

**Tšaikovski** () on kaupunki Permin aluepiirissä Venäjällä. Se sijaitsee Kaman muodostaman Votkinskin tekojärven suulla lähellä Udmurtian rajaa 260 kilometriä Permistä lounaaseen. Kaupunki on Tšaikovskin piirin keskus. Siellä on Agryzin ja Družininon väliseltä rautatieltä Armjazissa haarautuvan sivuradan pääteasema Saigatka. Asukkaita kaupungissa on 82&nbsp;900 (vuonna 2008).

Tšaikovski on saanut alkunsa Votkinskin vesivoimalan rakentamisen yhteydessä vuonna 1955 perustetusta taajamasta. Vuonna 1962 siitä tuli kaupunki. Se on nimetty Votkinskissa syntyneen säveltäjä Pjotr Tšaikovskin mukaan. Kaupungissa on vesi- ja lämpövoimalan lisäksi tekstiili-, kemian, puunjalostus- ja konepajateollisuutta.

## Lähteet
* 

## Aiheesta muualla
* Tšaikovskin kaupungin sivusto
Erik Holmgren

**Erik Holmgren** (s. 17. joulukuuta 1964 Porvoo) on suomalainen uransa lopettanut jalkapalloilija. Pelipaikaltaan hän oli keskuspuolustaja.

## Seurajoukkueura

Holmgren edusti juniorivuotensa Porvoon Akillesta. 17-vuotiaana hän siirtyi helsinkiläiseen Pallokerho-35:een, josta hän jatkoi yhden kauden jälkeen Helsingin Jalkapalloklubiin. Puolustajana pelanneesta Holmgrenista tuli HJK:n alakerran lukko hänen pelatessaan seurassa 1983–1988. Hän nousi maajoukkueeseen ja voitti kolme mestaruutta 1985, 1987 ja 1988. Kolmannen mestaruuden jälkeen Holmgren päätti siirtyä ruotsalaiseen GAIS:iin, jota hän edusti viiden vuoden ajan sekä Allsvenskanissa että 1. divisioonassa.

Hän palasi takaisin Suomeen 1994, jolloin hän liittyi Finnairin Palloilijoiden riveihin. Kahden kauden jälkeen Holmgren ilmoitti jo lopettavansa, mutta siirtyikin Kakkosessa pelaavaan PK-35:een. Hän oli mukana nostamassa seuraa Veikkausliigaan 1998 ja voittamassa FC Jokereiksi muuttuneessa seurassa Suomen Cupia 1999. Holmgren pelasi urallaan 189 pääsarjaottelua Suomessa.

## Maajoukkueura

Holmgren edusti Suomea maajoukkueessa vuosina 1986–1995 yhteensä 60 kertaa. Jalkapallon ystävät muistavat erityisesti hänen Hollannin tähtisikermää vastaan tekemästään maalista maaottelussa 1991.

## Saavutukset

* Suomen mestaruus 1985, 1987, 1988
** SM-pronssi 1986, 1998
* Suomen Cup 1999

## Lähteet
*
Petri Juutilainen

**Petri Juutilainen** (s. 1953) on Tampereella asuva pasunisti ja big band -kapellimestari. Juutilainen on toiminut muun muassa Pirkanmaan musiikkiopiston pop/jazz-linjan johtajana, Helsingin poliisisoittokunnan kapellimestarina ja UMO Jazz Orchestran pasunistina. Nykyisin Juutilainen toimii Nokia Big Bandin johtajana ja vierailee kapellimestarina useissa kotimaisissa sinfoniaorkestereissa. Lisäksi hän on toiminut Ilkka Alanko Orchestran kapellimestarina, ja tehnyt yhteistyötä mm. Anssi Tikanmäen ja Pentti "Baby Boy" Varhaman ja Yö-yhtyeen kanssa.

## Aiheesta muualla
*Meteli.net: Petri Juutilainen
Tšapajevsk

**Tšapajevsk** () on kaupunki Samaran alueella Venäjällä. Se sijaitsee Volgaan laskevan Tšapajevkajoen (entinen Motša) 45 kilometriä Samarasta lounaaseen. Asukkaita on 73&nbsp;300 henkeä (vuonna 2010).

## Historia
Paikkakunta on saanut alkunsa vuosina 1909–1911 rakennetun räjähdysainetehtaan asutuksesta. Vuonna 1912 sinne valmistui kemian tehdas. Vuonna 1927 taajamasta tuli kaupunki nimellä *Trotsk* (Lev Trotskin mukaan). Vuonna 1929 se nimettiin uudelleen Tšapajevskiksi Vasili Tšapajevin muistoksi.

Kemiallisten aseiden ja lannoitteiden tuotannon seurauksena Tšapajevsk on yksi Venäjän saastuneimmista kaupungeista.

## Liikenne
Kaupungin läpi kulkee Moskovan ja Samaran välinen rautatie. Rautatieliikennettä palvelee kaupungissa oleva Tšapajevskin asema.

## Lähteet

## Aiheesta muualla

* Tšapajevskin kaupungin sivusto  
* Epävirallinen kaupunkisivusto
Ahjon koulu

**Ahjon koulu** on Keravalla Ahjon kaupunginosassa sijaitseva peruskoulu, jolle valmistui koulutalo vuonna 1990. Koulu toimii osoitteessa Ketjutie 2. Koulussa on noin 250 oppilasta ja annetaan opetusta vuosiluokille 1–6.Kouluun on myös yhdistetty päiväkoti Aarre.

## Koulu äänestyspaikkana
Ahjon koulu toimii varsinaisina vaalipäivinä Keravan kaupungin Ahjon ja Kaskelan alueiden (alueet 9 ja 13) äänestyspaikkana.

## Lähteet

## Aiheesta muualla
* Ahjon koulun sivut 
* Keravan koulut ja päiväkodit jpg-kartalla
Snorkkelit

**Snorkkelit** (engl. *Snorks*) on Yhdysvaltojen ja Belgian yhteistyöllä tuotettu animaatiosarja. Sarjaa esitettiin ensi kerran Yhdysvalloissa syyskuussa vuonna 1984 ja sen esitys päättyi lopulta joulukuussa 1988. 

## Henkilöt
### Päähenkilöt
#**Allstar**
#**Casey**
#**Junior** 
#**Daffney**  
#**Tooter**
#**Dimmy**
#**Jojo**
#**Occy**
#**Corky**
#**Willie**
#**G. Wetworth**
#**Dr. Gallio**

### Vihollisia
# **Bigweed** 
# **Lil' Seaweed**
# **Dr. Strangesnork** 
# **Finneus**
# **Great Snork Nork** 
# **Snorkeater**

## Ääninäyttelijät
### Alkuperäiset äänet

## Arvioita
Kuusi lyhyttä Snorkkelit-tarinaa julkaistiin suomeksi tekstitettyinä runsaan tunnin mittaisella VHS-videokasetilla. *[[Video-opas|Video-oppaassa]]* vuodelta 1994 Bello Romano antaa koosteelle kaksi tähteä viidestä, mikä vastaa sanallista arviota ”keskinkertainen”.

## Lähteet
Jääkiekon SM-sarjakausi 1932–1933

**Jääkiekon SM-kilpailu vuonna 1933** oli viimeinen cup-muotoisena pelattu jääkiekon SM-kilpailu. Joukkueita oli myös ennätysvähän: neljä kahdesta kaupungista, jolloin mestaruuden ratkaisemiseenkin tarvittiin vain kolme ottelua.

## Semifinaalit

**HSK** ja **HJK** finaaliin.

## Finaali

**Helsingfors Skridskoklubb** voitti Suomen mestaruuden.

## HSK:n mestarijoukkue
Bruno Lauren, Rolf Lauren, Bertel Lindroos, Björn Löfgren, Karl Malmstrom (mv), Harald Mellin, Gösta Sederlof, Edmund Sjöberg ja Harald Sundqvist.

## Lähteet
Lev Tolstoi (taajama)

**Lev Tolstoi** () on taajama Lipetskin alueella Venäjällä. Se on Lev Tolstoin piirin keskus. Siellä risteytyvät Trojekurovoon, Tšaplyginiin, Jeletsiin ja Volovoon johtavat rautatiet (Lev Tolstoin asema). Asukkaita on 9&nbsp;000 henkeä (vuonna 2002).

Taajama on saanut alkunsa vuonna 1890 perustetusta **Astapovon** rautatieasemasta. Kirjailija Leo Tolstoi kuoli asemalla 20. marraskuuta 1910. Vuonna 1918 asema ja taajama saivat hänen mukaansa nimen Lev Tolstoi. Vuonna 1946 asemalle avattiin Tolstoille omistettu museo.

## Lähteet

## Aiheesta muualla
* Lev Tolstoin piiri Lipetskin alueen sivustolla  
* Tolstoi-museon sivusto
Poliisiopisto (animaatiosarja)

**Poliisiopisto** (*Police Academy: The Animated Series*) on Ruby Spearsin ja Warner Bros. Animationin tuottama animaatiosarja. Sarjaa esitettiin ensi kerran Yhdysvalloissa syyskuussa vuonna 1988 ja sen esitys päättyi syyskuussa 1989, oli tuotettu yhteensä 64 jaksoa.

## Henkilöt
### Päähenkilöt
#**Carey Mahoney**
#**Larvell Jones**
#**Sweetchuck** 
#**Zed**  
#**Moses Hightower**
#**Laverne Hooks**
#**House**
#**Eugene Tackberry**
#**Debbie Callahan**
#**Thaddeus Harris**
#**Proctor**
#**Eric Lassard**

### Vihollisia
# **Kingpin** 
# **Claw**
# **Mr. Sleaze**
# **Numbskull**
# **Lockjaw**

## Äänirooleissa
### Alkuperäiset äänet

### Suomalaiset äänet

Suomenkielisen Poliisiopisto-animaatiosarjan jälkiäänitti Finn-Kasper, Matti Ranin ky.

## Arvioita
*[[Video-opas|Video-oppaassa]]* vuodelta 1994 Asko Alanen sanoo piirrossarjan olevan heppoisesti toteutettu ja lattean kiltti. Hän antaa niiden VHS-tallenteelle yhden tähden viidestä, mikä vastaa sanallista arviota ”huono”.

## Lähteet
Luis Van Rooten

**Luis Van Rooten** (oik. **Luis D'Antin Van Rooten** 29. marraskuuta 1906 México, Meksiko &ndash; 17. heinäkuuta 1973) oli yhdysvaltalainen näyttelijä.

Van Rooten muistetaan erityisesti radionäyttelijänä. Nimirooli hänellä oli vuonna 1944 ABC:n esittämässä *The Adventures of Nero Wolfe* -kuunnelmasarjassa. Lisäksi hän vieraili usein muun muassa sarjoissa *[[Box 13]]*, *Bulldog Drummond*, *Chandu the Magician*, *The Damon Runyon Theater*, *[[Escape (radiokuunnelma)|Escape]]*, *John's Other Wife*, ja X Minus One.

Van Rootenin ensimmäinen elokuvarooli oli vuonna 1944 elokuvassa *Hitler & kumpp*, jossa hän esitti Heinrich Himmleriä. Hän esitti Himmleriä myös viimeiseksi jääneessä elokuvassaan *Operaatio Eichmann* vuonna 1961. Ääninäyttelijänä Van Rooten oli Disneyn 1950 tuottamassa animaatioelokuvassa Tuhkimo, jossa hän esitti kuninkaan ja suurherttuan roolit.

## Lähteet

## Aiheesta muualla
*
Wayne Primeau

**Wayne Primeau** (s. 4. kesäkuuta 1976 Scarborough, Ontario, Kanada) on kanadalainen uransa lopettanut jääkiekkoilija. Hän on jääkiekkoilija Keith Primeaun nuorempi veli.

## Ura
Wayne Primeau pelasi ensimmäisellä kaudella joukkueessa Owen Sound Platers (OHL). Hän pysyi Platersissa kolme vuotta (1992–1995). 

Buffalo Sabres varasi hänet NHL:ään  ensimmäisellä kierroksella numerolla 17. Hän teki ensimmäisen NHL-maalinsa New Jersey Devilsin maalivahdin Martin Brodeurin vartioimaan maaliin. Hänet palkattiin Tampa Bay Lightningiin vuonna 2000 ja 1. helmikuuta 2001 Pittsburgh Penguinsiin.

Primeau hankittiin San Jose Sharksiin 11. maaliskuuta 2003. Hänet palkkasi Boston Bruins 30. lokakuuta 2005. Vuosina 2006–2009 hän pelasi Calgary Flamesissa. Heinäkuussa 2009 Calgary myi hänet Toronto Maple Leafsiin, josta seura sai vaihdossa Colin Stuartin ja Anton Strålmanin. 

## Tilastot

## Lähteet
* 
* 
* 
* Calgary Flames Profile 

### Viitteet
Khaled Souissi

**Khaled Souissi** (, s. 20. toukokuuta 1985) on tunisialainen jalkapalloilija, pelipaikaltaan puolustaja. Hän edustaa Ranskan Tunisian pääsarjassa Gafsaa.

## Seuraura
Souissi edusti junioritasolla ES Jerba Midounia, josta hän siirtyi 20-vuotiaana Club Africainiin. Hän edusti joukkuettaan kuuden kauden verran, pelaten yhteensä 112 Tunisian pääsarjaottelua. Tuona aikana hän voitti maansa mestaruuden kaudella 2007–2008.

Heinäkuussa 2011 Souissi siirtyi Ranskan Ligue 2:ssa pelanneeseen AC Arlesiin kahden vuoden mittaisella sopimuksella. Huhtikuussa 2012 Arles kuitenkin purki Souissin sopimuksen.

Souissi palasi heinäkuussa 2012 takaisin Club Africainiin kolmen vuoden sopimuksella.

## Maajoukkueura
Souissi pelasi ensimmäisen maaottelunsa Ghanaa vastaan 19. marraskuuta 2008. Maajoukkueessa hän pelasi keskuspuolustajan sijasta oikean laitapuolustajan roolia Humberto Coelhon valmennusaikana. Souissi pelasi ensimmäiset arvokisansa vuoden 2010 Afrikan-kisoissa, jossa hän pelasi kahdessa ottelussa täydet minuutit. Kisojen aikana Souissia peluutettiin karsintojen tapaan laitapuolustajana.

## Saavutukset
* Tunisian mestaruus: 2008

## Lähteet
* Khaled Souissi Kawarjissa 
* National Football Teams 

### Viitteet
Tšebarkul

**Tšebarkul** () on kaupunki Tšeljabinskin alueella Venäjällä. Se sijaitsee Etelä-Uralilla Tšebarkul-järven rannalla 78 kilometriä Tšeljabinskista länteen. Kaupunki on Tšebarkulin piirin keskus, mutta ei itse kuulu sen yhteyteen, vaan muodostaa erillisen kaupunkipiirikunnan. Sen kautta kulkee Tšeljabinskin ja Berdjaušin välinen rautatie (Tšebarkulin asema). Asukkaita on 42&nbsp;338 henkeä (vuonna 2010).

Vuonna 1736 venäläiset perustivat paikkakunnalle baškiirien vastaista rajaa suojanneen linnoituksen. Sen nimitys perustuu turkkilaisiin sanoihin *tšebar* ”kirjava” ja *kul* ”järvi”. Vuonna 1951 Tšebarkulista tuli kaupunki. Nykyisin siellä on mm. metalli- ja konepaja- sekä elintarviketeollisuutta. Kaupungin lähellä sijaitsee Kisegatšin kylpylä.

## Lähteet
* 

## Aiheesta muualla

* Tšebarkulin kaupungin sivusto
Ihmisen polveutuminen ja sukupuolivalinta

**Ihmisen polveutuminen ja sukupuolivalinta** () on Charles Darwinin 1870–1871 julkaistu tietokirja. Teos on ilmestynyt suomeksi vuonna 2015 Anto Leikolan kääntämänä. Kirjassa Darwin tarkasteli seksuaalivalinnan näkökulmasta ihmisen evoluutiota apinoiden kaltaisista eläimistä. Ennen kirjan julkaisua Darwin oli pelännyt julkaisun lisäävän hänen näkemyksiinsä kohdistuneita ennakkoluuloja. Kuitenkin *[[Lajien synty]]* -teoksen saama myönteinen kohtelu etenkin nuoremmilta tutkijoilta sai aikaan sen, että Darwin päätti julkaista teoksensa.

## Lähteet

## Aiheesta muualla

* 
* Portin, Petter: Antoisa suomennos Darwin-klassikosta. *Tieteessä tapahtuu* 1/2016. (PDF)
Tšaplygin

**Tšaplygin** () on kaupunki Lipetskin alueella Venäjällä. Se sijaitsee Donin vesistöön kuuluvien Rjasa-jokien yhtymäpaikassa 85 kilometriä Lipetskistä pohjoiseen. Kaupunki on Tšaplyginin piirin keskus. Siellä risteytyvät Bogojavlenskiin, Trojekurovoon ja Lev Tolstoihin johtavat rautatiet (Ranenburgin asema). Asukkaita on 13&nbsp;200 henkeä (vuonna 2008).

1600-luvun loppupuolella paikalle syntyi Slobodskojen kylä. Vuonna 1695 sinne rakennettiin Pietari I:stä varten puinen matkapalatsi. 1700-luvun alussa pystytettiin pieni hollantilaistyyppinen linnoitus, joka sai nimen *Oranienburg*. Kansan suussa nimi muovautui muotoon *Ranenburg*. Vuonna 1702 Pietari I lahjoitti paikkakunnan Aleksandr Menšikoville, joka myöhemmin asui siellä karkotettuna. Vuonna 1778 Ranenburgista tuli kaupunki ja Rjazanin lääniin kuuluneen kihlakunnan keskus. Vuonna 1948 kaupunki sai nimen Tšaplygin siellä syntyneen akateemikko Sergei Tšaplyginin mukaan.

Nykyään Tšaplyginissa on elintarviketeollisuutta ja konepaja. Nähtävyyksiä ovat klassistinen Kolminaisuuden katedraali (1818), 1700-luvun lopussa rakennettu Kristuksen taivaaseen astumisen kirkko, entiset kymnaasi- ja opistorakennukset sekä kauppiastalot. Menšikovin talossa toimii kotiseutumuseo.

## Lähteet

## Aiheesta muualla

* Tšaplyginin piiri Lipetskin alueen sivustolla  
* Kaupungin historialle omistettu sivusto
Kielletty hedelmä (elokuva)

**Kielletty hedelmä** on suomalainen vuonna 2009 valmistunut Dome Karukosken ohjaama ja Aleksi Bardyn käsikirjoittama elokuva.

Elokuva kertoo kahdesta vanhoillislestadiolaisesta nuoresta tytöstä Raakelista ja Mariasta, jotka lähtevät kesäksi Helsinkiin kokeilemaan erilaista elämää kuin mihin ovat tottuneet. Maalaistalossa, isossa lestadiolaisperheessä kasvaneet tytöt saavat kokea millaiselta vapaus tuntuu. Elokuva on kasvutarina ja kuvaus elämänvalinnoista uskonnollisuuden ja vapauden ristipaineessa.

Elokuva on kuvattu Pohjois-Pohjanmaalla Limingassa ja Kempeleessä sekä Helsingissä.

## Rooleissa

## Vastaanotto

## Jussi-palkinnot ja -ehdokkuudet

Elokuva sai parhaan naissivuosan (Amanda Pilke) Jussi-palkinnon vuonna 2010. Lisäksi elokuva oli ehdolla vuoden parhaaksi elokuvaksi.

## Lähteet
Rebirth (Lil Waynen albumi)

**Rebirth** on rap-artisti Lil Waynen seitsemäs studioalbumi, joka julkaistiin 2. helmikuuta 2010. Albumi myi julkaisuviikollaan 176 000 kappaletta Yhdysvalloissa ja se sijoittui Billboard 200 -listan toiselle sijalle. Kanadan Canadian Albums Chart -listalla sijoituksena oli puolestaan viides sija. Hyvistä listasijoituksista huolimatta albumi sai paljon negatiivista palutetta kriitikoilta. Albumi on myynyt 500 000 kappaletta ja se on ylittänyt kultarajan. 

## Singlet
Albumin ensimmäinen single "Prom Queen" julkaistiin 27. tammikuuta 2009. Se sijoittui Yhdysvaltain Billboard Hot 100 -listan 15. sijalle. Toinen single "On Fire" julkaistiin 3. joulukuuta 2009. Se menestyi edeltäjäänsä heikommin ja sijoittui Billboard Hot 100 -listan 62. sijalle. Albumin kolmas ja viimeinen single "Drop the World" julkaistiin 22. joulukuuta 2009. Kappaleella vierailee rap-artisti Eminem ja sen sijoituksena oli Billboard Hot 100 -listan 18. sija. "Drop the World" on myynyt platinaa.

## Kappaleet

## Arvostelut
* AllMusic: 

## Lähteet
Tšekalin

**Tšekalin** () on kaupunki Tulan alueen Suvorovin piirissä Venäjällä. Se sijaitsee Okan vasemmalla rannalla 106 kilometriä Tulasta länteen. Ingušian pääkaupunkia Magasia lukuun ottamatta Tšekalin on Venäjän pienin kaupunki. Vuonna 2007 asukkaita oli 1&nbsp;000 henkeä.

Iivana IV perusti paikalle vuonna 1565 **Lihvin**-nimisen linnoituksen. Vuonna 1776 siitä tuli kaupunki ja Kalugan lääniin kuuluneen kihlakunnan keskus. Toisen maailmansodan aikana vuoden 1941 lokakuusta joulukuuhun se oli saksalaisten miehittämä. Vuonna 1944 kaupunki sai nimen Tšekalin saksalaisten teloittaman 16-vuotiaan partisaanin Aleksandr Tšekalininin muistoksi.

## Lähteet
*
Uskelan vaakuna

**Uskelan kunnanvaakuna** on saanut aiheensa Uskelan historiasta. Häränsarvet viittaavat vetohärkiin, joilla aikanaan oli pitkään tärkeä osa pitäjän maanviljelyksessä. Lilja symboloi Neitsyt Mariaa.

Vaakunan on suunnitellut Gustaf von Numers, ja se vahvistettiin käyttöön 23. elokuuta 1952. Vaakunan selitys on ”punaisessa kentässä kaksi hopeista, paaluittaista häränsarvea, joiden välissä kultalilja”. Vaakuna muuttui epäviralliseksi kotiseutuvaakunaksi 1967 Uskelan liityttyä osaksi Salon kaupunkia.

## Lähteet
*
Ahmattiankeriaat

**Ahmattiankeriaat** (Saccopharyngidae) on valtamerisen syvissä vesissä tavattava ahmattiankeriaskaloihin kuuluva heimo.

## Lajit ja anatomia
Ahmattiankeriaisiin kuuluu noin 10 lajia yhdessä suvussa. Lajeja ovat muun muassa ahmattiankerias (*Saccopharynx ampullaceus*) ja siima-ahmattiankerias (*Saccopharynx schmidti*). Lajit voivat saavuttaa jopa kahden metrin pituuden, josta pitkän ja ohuen siimamaisen pyrstön osuus on suuri. Pyrstön päässä voi olla myös luminoivia elimiä. Pää ahmattiankeriaslajeilla on suurikokoinen ja kita ulottuu hyvin pitkälle pienten silmien taakse. Suussa on kolme tai neljä riviä teräviä kaartuvia hampaita. Koiraiden hajuaistielimet ovat hyvin kehittyneet ja ruuansulatuselimet ovat alkeelliset. 

## Levinneisyys ja elintavat
Ahmattiankeriaiden heimoon kuuluvia lajeja tavataan Atlantin, Intian valtameren ja Tyynenmeren alueilta. Ne elävät syvissä vesissä 1&nbsp;000&ndash;3&nbsp;000 metrin syvyydessä merenpinnasta. Niiden ravintoa ovat pääasiassa kalat ja ne voivat syödä hyvin kookkaitakin saaliita suuren kitansa ja venyvän vatsalaukkunsa ansiosta. 

## Lähteet
Loudon Wainwright III

**Loudon Snowden Wainwright III** (s. 5. syyskuuta 1946) on yhdysvaltalainen laulaja-lauluntekijä, folk-laulaja, humoristi ja näyttelijä. Hän on Rufus Wainwrightin ja Martha Wainwrightin isä ja folk-laulaja Kate McGarriglen entinen aviomies.

## Biografia
Wainwright syntyi Chapel Hillissä, Pohjois-Carolinassa ja vietti lapsuutensa Bedfordissa, Westchesterin piirikunnassa New Yorkissa sekä Beverly Hillsissä Kaliforniassa. Hänen isänsä Loudon Wainwright, Jr. työskenteli Life-lehden kolumnistina ja toimittajana. Wainwrightin sisko Sloan Wainwright on myös laulaja. 

Wainwrightin mukaan hän sai innostuksensa musiikin soittamiseen nähtyään Bob Dylanin esiintyvän Newport Folk Festivalilla vuonna 1962. Hän aloitti näyttelijänopinnot Pittsburghissa, mutta keskeytti ne 1967. Wainwright sai ensimmäisen levytyssopimuksena Atlantic Recordsin kanssa vuonna 1969, ja hänen esikoisalbuminsa ilmestyi vuotta myöhemmin. 

Wainwrightille ovat tyypillisiä humoristiset, nokkelat ja tunnustukselliset sanoitukset, joissa hän käsittelee mm. perhe-elämäänsä. Hänet tunnetaan parhaiten vuoden 1972 hitistään "Dead Skunk (in the Middle of the Road)" sekä kolmen jakson verran M*A*S*H-televisiosarjassa näyttelemästään Kapteeni Calvin Spaldingista ("laulava kirurgi"). Wainwright on levyttänyt yli 20 albumia. Näistä *High Wide & Handsome* (2009) voitti folk-Grammyn vuonna 2010, minkä lisäksi myös albumit *I'm Alright* (1985) ja *More Love Songs* (1986) ovat olleet ehdokkaana. 

Wainwright on näytellyt myös televisiosarjassa Undeclared, minkä lisäksi hänet on nähty mm. elokuvissa Lentäjä (The Aviator), Big Fish, Elizabethtown, 40 v. ja neitsyt (The 40-Year-Old Virgin) sekä Paksuna (Knocked Up), jonka musiikin hän myös sävelsi.

## Diskografia

### Studioalbumit
**Loudon Wainwright III* (1970)
**Album II* (1971)
**Album III* (1972)
**Attempted Mustache* (1973)
**Unrequited* (1975)
**T Shirt* (1976)
**Final Exam* (1978)
**Fame and Wealth* (1983)
**I'm Alright* (1985)
**More Love Songs* (1986)
**Therapy* (1989)
**History* (1992)
**Grown Man* (1995)
**Little Ship* (1997)
**Social Studies* (1999)
**Last Man on Earth* (2001)
**Here Come the Choppers* (2005)
**Strange Weirdos* (2007)
**Recovery* (2008)
**High Wide & Handsome: The Charlie Poole Project* (2009)

### Livealbumit
**A Live One* (1979)
**Career Moves* (1993)
**BBC Sessions* (1998)
**So Damn Happy* (2003)

### Kokoelmat
**One Man Guy: The Best of Loudon Wainwright III 1982-1986* (1994)
**The Atlantic Recordings* (2000)

## Aiheesta muualla
*Viralliset kotisivut
Cooktown–Laura Railway

**Cooktown–Laura Railway** oli rautatie Queenslandin osavaltiossa Australiassa. Se yhdisti sisämaassa sijaitsevan pienen Lauran Cooktownin satamakaupunkiin. Alun perin rautatietä oli tarkoitus jatkaa Laurasta edelleen Palmerin kultakentille, mutta osuus jätettiin rakentamatta.

## Historia
### Rakentaminen
1870-luvulla Queenslandin Palmerin alueella tehtiin kultalöytö, ja Queenslandin hallitus päätti rakentaa rautatien Cooktownista Palmeriin. Ratalinjalla tehtiin tarvittavat mittaustyöt vuonna 1879. Rautatien rakentaminen aloitettiin 4. huhtikuuta 1884,ja 48 kilometrin mittainen rataosuus Cooktown–Palmer Road avattiin liikenteelle 30. marraskuuta 1885. Palmer Roadin ja Lauran välinen osuus avattiin liikenteelle 8. lokakuuta 1888.

### Ehdotettu rataosuus Laura–Maytown
Rautatien jatkaminen Laurasta Palmerin kultakentille Maytowniin edellytti Normabyjoen ylittävän sillan rakentamista. Silta rakennettiin vuonna 1890, mutta tällöin kultaesiintymät olivat jo ehtymässä, joten hallitus päätti keskeyttää rautatien rakentamisen vuonna 1892. 12&nbsp;500&nbsp;puntaa maksaneen sillan ylitti ainoastaan yksi koejuna.

### Liikenne ja useita lakkautuksia
Queenslandin hallitus päätti sulkea rataosuuden liikenteeltä 31. tammikuuta 1903. Samana vuonna rataosuus vuokrattiin kaupungille nimelliseen yhden punnan viikkohintaan. Jo vuotta myöhemmin hallitus otti ratalinjan uudelleen haltuunsa, ja vuonna 1916 rataosalla aloitettiin henkilöliikenne kiskoautoilla. Viimeinen rautatien seitsemästä alkuperäisestä veturista romutettiin 1927, ja liikennettä hoidettiin kahdella RM80-kiskoautolla, jotka saivat nimikseen *Captain Cook* ja *Endeavour*.

Parlamentti päätti vuonna 1960 lopettaa liikenteen Cooktown–Laura Railwaylla, ja rautatie kalustoineen myytiin romuksi ja purettiin vuonna 1961.

Nykyisin Cooktownin rautatieaseman omistaa Cooktown Creative Arts Association.

## Lähteet
Nellyville

**Nellyville** on rap-artisti Nellyn toinen studioalbumi, joka julkaistiin vuonna 2002. Albumi nousi Billboard-listan kärkeen, koska sitä myytiin 714&nbsp;000 kappaletta ensimmäisellä viikolla. Albumi voitti myös Grammyn vuonna 2003 parhaana rap-levynä.

## Kappaleet
# "Nellyville" (tuottanut Waiel "Wally" Yaghnam)
# "Gettin' It Started" (mukana Cedric the Entertainer & La La) (tuottanut Waiel "Wally" Yaghnam)
# "Hot in Herre" (tuottanut The Neptunes)
# "Dem Boyz" (mukana Kyjuan & Murphy Lee)
# "Oh Nelly" (mukana Murphy Lee)
# "Pimp Juice" (tuottanut Jason "Jay E Epperson")
# "Air Force Ones" (mukana Ali, Kyjuan & Murphy Lee) (tuottanut The Trackboyz)
# "In the Store" (mukana Cedric the Entertainer & La La, Music by Waiel "Wally" Yaghnam)
# "On the Grind" (mukana King Jacob)
# "Dilemma" (mukana Kelly Rowland) (tuottanut Bam & Ryan Browser)
# "Splurge"
# "Work It" (mukana Justin Timberlake) (tuottanut Jason "Jay E" Epperson)
# "Roc the Mic [Remix]" (mukana Freeway, Murphy Lee & Beanie Sigel) (tuottanut Just Blaze)
# "The Gank" (tuottanut Waiel "Wally" Yaghnam)
# "5000"
# "#1" (tuottanut Waiel "Wally" Yaghnam)
# "CG 2" (mukana Kyjuan & Murphy Lee)
# "Say Now"
# "Fuck It Then" (mukana Cedric the Entertainer & La La, Music by Waiel "Wally" Yaghnam)
# "Stick Out Ya Wrist" (mukana Toya) (Britannian bonuskappale)

## Singlet
* "#1" (julkaistu 29. tammikuuta 2002)
* "Hot in Herre" (julkaistu 16. huhtikuuta 2002)
* "Dilemma" (julkaistu 25. kesäkuuta 2002)
* "Air Force Ones" (julkaistu 7. marraskuuta 2002)
* "Work It" (julkaistu 25. helmikuuta 2003)
* "Pimp Juice" (julkaistu 1. huhtikuuta 2003)
Ylijoki

**Ylijoki** voi tarkoittaa seuraavia:

## Paikannimi
* Kivijoki eli Ylijoki, joki Iissä
* Ylijoki, joki Enontekiöllä
* Ylijoki, kylä Kaustisella
* Ylijoki, kylä Kuortaneella
* Ylijoki, kylä Turussa entisen Maarian kunnan alueella
* Ylijoki, kylä Seinäjoella entisen Nurmon kunnan alueella

## Sukunimi
*Kirsi Ylijoki (s. 1969), suomalainen näyttelijä
*Yrjö Ylijoki (1915–1998), suomalainen diplomi-insinööri ja teollisuusneuvos
Country Grammar

**Country Grammar** on rap-artisti Nellyn ensimmäinen studioalbumi. Albumi julkaistiin vuonna 2000. Albumi menestyi erittäin hyvin. Se nousi Billboard 200 -listan sijalle 3 ja myöhemmin ykköspaikalle.

## Kappaleet
# "Intro" (mukana Cedric the Entertainer)
# "St. Louie"
# "Greed, Hate, Envy"
# "Country Grammar (Hot Shit)"
# "Steal the Show" (mukana St. Lunatics)
# "Interlude" (mukana Cedric the Entertainer)
# "Ride wit Me" (mukana City Spud)
# "E.I."
# "Thicky Thick Girl" (mukana Murphy Lee & Ali)
# "For My" (mukana Lil Wayne)
# "Utha Side"
# "Tho Dem Wrappas"
# "Wrap Sumden" (mukana St. Lunatics)
# "Batter Up" (mukana St. Lunatics)
# "Never Let Em C U Sweat" (mukana The Teamsters)
# "Luven Me"
# "Outro" (mukana Cedric the Entertainer)

## Singlet
* "Country Grammar (Hot Shit)" (julkaistu 29. helmikuuta 2000)
* "E.I." (julkaistu 28. lokakuuta 2001)
* "Ride wit Me" (julkaistu 24. huhtikuuta 2001)
* "Batter Up" (julkaistu 11. syyskuuta 2001)
Eero Laine

**Eero Laine** on seuraavien merkittävien suomalaisten henkilöiden nimi:

* Eero Laine (1926–1998), ampumahiihtäjä
* Eero Laine (1931–1971), kansanedustaja (SDP)
* Eero Laine (1928–1982), kirjailija
* Eero Laine (1933–2023), soutaja
Eero Laine (ampumahiihtäjä)

**Eero Johannes Laine** (7. tammikuuta 1926 Tammela – 23. lokakuuta 1998 Turku) oli suomalainen ampumahiihtäjä.

Laine kilpaili Squaw Valleyn 1960 olympialaisissa, missä ampumahiihto oli ensimmäistä kertaa olympialaisten ohjelmassa. Hän sijoittui 20 kilometrin kilpailussa 15:nneksi. Kansainvälisen sotilasurheiluliiton (CISM) mestaruuskilpailuissa hän sijoittui parhaimmillaan seitsemänneksi. Puolustusvoimain mestaruuden hän voitti vuosina 1953, 1955 ja 1957 sekä ikämiesten Suomen mestaruuden vuonna 1961.

Eero Laine kilpaili ampumahiihdon lisäksi suunnistuksessa, jossa hän voitti mm. Puolustusvoimien mestaruuden suunnistuksen joukkuekilpailussa. Ylivääpeli Laine toimi Porin prikaatin aliupseerikoulun vääpelinä vuonna 1963, jolloin hän antoi haastattelun Yleisradiolle. Hän koulutti aliupseerikoulussa maineikkaita urheilijoita mainiten haastattelussa mm. jääkiekkomaalivahti Urpo Ylösen.

Eero Laine edusti seuratasolla Tammelan Ryskettä, Ounasvaaran Hiihtoseuraa, Säkylän Urheilijoita, Turun Urheiluliittoa ja Maarian Mahtia. Hän istui Suomen Hiihtoliiton liittovaltuustossa vuosina 1973–1983.

## Lähteet
* 

### Viitteet